
ΕΛΛΗΝΙΚΗ ΔΗΜΟΚΡΑΤΙΑ

ΠΡΟΣ:
1]  Το Δήμαρχο και τα μέλη του Δημοτικού Συμβουλίου
2]  Προέδρους των Συμβουλίων Δημοτικών Κοινοτήτων και Προέδρους των Δημοτικών Κοινοτήτων 

	:

	Στιβακτάκη ΑΙκατερίνη
2891340135, 
	

	e-mail:  stivaktaki@0429.syzefxis.gov.gr
	Κοινοποίηση: 

Εσωτερική διανομή: 
· Γενικό Γραμματέα, 
· Προϊσταμένους των Διευθύνσεων του Δήμου 
· Αυτοτελές Τμήμα Προγραμματισμού, Οργάνωσης, Πληροφορικής και Διαφάνειας (για ανάρτηση αυθημερόν στην ιστοσελίδα του Δήμου)



ΘΕΜΑ: ΠΡΌΣΚΛΗΣΗ ΣΎΓΚΛΗΣΗΣ ΔΗΜΟΤΙΚΟΎ ΣΥΜΒΟΥΛΊΟΥ ΣΕ ΕΙΔΙΚΉ ΣΥΝΕΔΡΊΑΣΗ ΛΟΓΟΔΟΣΊΑΣ ΤΗΣ ΔΗΜΟΤΙΚΉΣ ΑΡΧΉΣ.

Σας προσκαλούμε σε ΕΙΔΙΚΗ δημόσια (δια ζώσης) συνεδρίαση του Δημοτικού Συμβουλίου, για τη λογοδοσία της δημοτικής αρχής, σύμφωνα με τις διατάξεις του άρθρου 150 του ν. 5314/2026 (Α’ 103), και τα διαλαμβανόμενα στην υπ’ αριθμόν: 21/Α.Π.: 50602/14-09-2026 (Α.Δ.Α.: ΡΞΕΕ46ΜΤΛ6-9ΡΔ) εγκύκλιο του Υπουργείου Εσωτερικών.  
   
	· Είδος συνεδρίασης και τρόπος διεξαγωγής της:
	ΕΙΔΙΚΗ - ΔΗΜΟΣΙΑ - ΔΙΑ ΖΩΣΗΣ


	· Χρόνος και τόπος διεξαγωγής της συνεδρίασης:
	ΠΑΡΑΣΚΕΥΗ, 23-10-2026 / ΏΡΑ 17.00  
ΣΤΗΝ ΑΙΘΟΥΣΑ ΣΥΝΕΔΡΙΑΣΕΩΝ ΤΟΥ ΔΗΜΟΤΙΚΟΥ ΚΑΤΑΣΤΗΜΑΤΟΣ ΚΑΣΤΕΛΛΙΟΥ, ΣΤΟ ΚΑΣΤΕΛΛΙ.


· ΣΤΗΝ ΗΜΕΡΉΣΙΑ ΔΙΆΤΑΞΗ ΤΗΣ ΣΥΝΕΔΡΊΑΣΗΣ ΕΓΓΡΆΦΟΝΤΑΙ ΥΠΟΧΡΕΩΤΙΚΆ ΤΑ ΘΈΜΑΤΑ που επιθυμεί να θέσει κάθε δημοτικός σύμβουλος, τα οποία αφορούν στο έργο της δημοτικής αρχής, ΕΦΌΣΟΝ ΈΧΟΥΝ ΚΑΤΑΤΕΘΕΊ ΕΓΓΡΆΦΩΣ ΣΤΟ ΠΡΟΕΔΡΕΊΟ ΤΟΥ ΔΗΜΟΤΙΚΟΎ ΣΥΜΒΟΥΛΊΟΥ ΤΡΕΙΣ (3) ΗΜΈΡΕΣ ΠΡΙΝ ΑΠΌ ΤΗ ΣΥΝΕΔΡΊΑΣΗ. Κάθε δημοτικός σύμβουλος μπορεί να θέσει έως ένα (1) θέμα. Εφόσον έχουν υποβληθεί συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που πρόκειται να συζητηθούν και τα οποία εγγράφονται στην ημερήσια διάταξη. Στην ημερήσια διάταξη εγγράφονται έως τρία (3) θέματα που προτείνονται από συμβούλους της πλειοψηφίας. Επιπλέον των ανωτέρω δέκα (10) θεμάτων, έως δύο (2) θέματα μπορούν να συζητούνται εφόσον τα έχουν θέσει οι πρόεδροι των δημοτικών κοινοτήτων. Αν έχουν υποβληθεί πάνω από δύο (2) θέματα από τους προέδρους δημοτικών κοινοτήτων, τότε διενεργείται κλήρωση. Επισημαίνεται ότι, εάν μέχρι την καταληκτική ημερομηνία υποβολής προς συζήτηση θεμάτων δεν υποβληθεί κάποιο θέμα, ο πρόεδρος, σε συνεννόηση με τον δήμαρχο, αναρτά σχετική ανακοίνωση στην ιστοσελίδα του δήμου και ενημερώνει εγγράφως τους συμμετέχοντες ότι η συνεδρίαση ματαιώνεται λόγω έλλειψης θεμάτων.
Ο ΠΡΟΕΔΡΟΣ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ
ΚΑΛΟΓΕΡΑΚΗΣ ΓΕΩΡΓΙΟΣ
Συνημμένα: Άρθρο 150 του ν. 5314/2026 (Α΄ 103). 
· 
1

Άρθρο 150 του ν.5314/2026

Άρθρο 150
Ειδική συνεδρίαση λογοδοσίας δημοτικής αρχής

1. Το δημοτικό και το περιφερειακό συμβούλιο, αντίστοιχα, συγκαλούνται υποχρεωτικά σε ειδική συνεδρίαση λογοδοσίας της δημοτικής και περιφερειακής αρχής το αργότερο κάθε τέσσερις (4) μήνες, εκτός και εάν δεν υποβληθεί κανένα θέμα σύμφωνα με το παρόν ή προκύψουν λόγοι ανωτέρας βίας.
2.  Κάθε σύμβουλος δύναται να καταθέσει εγγράφως στο προεδρείο του συμβουλίου, τρεις (3) ημέρες πριν από τη συνεδρίαση, ένα θέμα το οποίο αφορά στις αρμοδιότητες του δήμου …(), αντίστοιχα, ή των νομικών προσώπων τοπικής αυτοδιοίκησης του άρθρου 186, περί ορισμών. Εφόσον έχουν υποβληθεί από τους συμβούλους συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που πρόκειται να συζητηθούν και τα οποία εγγράφονται στη συνέχεια στην ημερήσια διάταξη. Από τα θέματα της κλήρωσης, έως τρία (3) προέρχονται από συμβούλους της πλειοψηφίας. Στην ημερήσια διάταξη εγγράφεται υποχρεωτικά επιπλέον ένα (1) θέμα που δύναται να θέσει ο συμπαραστάτης του δημότη και της επιχείρησης …(), του άρθρου 152, περί συμπαραστάτη του δημότη και της επιχείρησης …(), ένα (1) θέμα που δύναται να θέσει ο πρόεδρος του δημοτικού συμβουλίου και αφορά ζήτημα του συμβουλίου ένταξης μεταναστών και προσφύγων, σύμφωνα με το τελευταίο εδάφιο της παρ. 5 του άρθρου 154, περί συμβουλίου ένταξης μεταναστών και προσφύγων, ένα (1) θέμα που δύναται να θέσει ο πρόεδρος του συμβουλίου νέων, σύμφωνα με την παρ. 3 του άρθρου 160, περί προέδρου και λειτουργίας συμβουλίου νέων, καθώς και ένα (1) θέμα που δύναται να θέσει ο πρόεδρος του δημοτικού συμβουλίου και αφορά προτάσεις της συνέλευσης κατοίκων δημοτικής κοινότητας του άρθρου 172.
3.  Στη συνεδρίαση λογοδοσίας της δημοτικής αρχής επιπλέον των θεμάτων της παρ. 2 συζητούνται και έως δύο (2) θέματα που έχουν τεθεί από τους εκπροσώπους ή προέδρους συμβουλίων των δημοτικών κοινοτήτων. Αν έχουν υποβληθεί πάνω από δύο (2) θέματα, τότε διενεργείται κλήρωση.
4. Ο πρόεδρος του συμβουλίου αναρτά στην ιστοσελίδα του δήμου …(), δέκα (10) τουλάχιστον πλήρεις ημέρες πριν από τη συνεδρίαση, την πρόσκληση, η οποία κοινοποιείται στους συμμετέχοντες, αυθημερόν, με μήνυμα ηλεκτρονικού ταχυδρομείου….().
5. Η παρουσία στη συνεδρίαση:
α) Του δημάρχου…(), ή
β) του αρμόδιου αντιδημάρχου …(), ή
γ) του πρόεδρου νομικού προσώπου
είναι υποχρεωτική, εφόσον έχει υποβληθεί θέμα της αρμοδιότητάς τους στο προεδρείο και εγγραφεί στην ημερήσια διάταξη.
Αν ο δήμαρχος …(), κωλύεται, αναπληρώνεται σύμφωνα με το άρθρο 113, περί αναπλήρωσης δημάρχου …(). Όταν κωλύεται ο αντιδήμαρχος …(), ο δήμαρχος …(), ορίζουν τον σύμβουλο που θα τους αναπληρώσει.
6. Απαγορεύεται η συζήτηση οποιουδήποτε άλλου θέματος κατά τη συνεδρίαση αυτή, καθώς και η λήψη οποιαδήποτε απόφασης. Για τη συνεδρίαση δεν απαιτείται η ύπαρξη απαρτίας του συμβουλίου.
7. Θέματα διεξαγωγής της συνεδρίασης και του χρόνου υποβολής και απάντησης των θεμάτων συζήτησης καθορίζονται στον Κανονισμό Λειτουργίας του συμβουλίου.

